User:Dherppi/sandbox

யீசூன் தொடக்கக் கல்லூரி யீசூன் தொடக்கக்கல்லூரி சிங்கப்பூரின் 18 தொடக்கக்கல்லூரிகளில் ஒன்று. இந்த இரண்டு வருடப்பள்ளி, அதாவது இரண்டு வருடப் புகுமுக வகுப்பை நடத்தும் கல்லூரி தனது மாணர்களைப் பல்கலைக்கழகத்துக்குத் தயார் செய்கிறது. 28 மே 1986 இல் இக்கல்லூரி 434 மாணவர்களுடனும் 34 ஆசிரியர்களுடனும் தொடங்கியது. திரு ப்ரான்சிஸ் வூ (Mr Francis Wu)வின் தலைமையில் ஆரம்பித்த இக்கல்லூரியில் நீண்ட காலம் பணியாற்றிய தலைமை ஆசிரியர் திருவாட்டி கோ (Madam Koh Teck Siew) ஆவார். வரலாறு இக்கல்லூரி 1920களில் ரப்பர்த் தொழிலில் மன்னராகத் திகழ்ந்த திரு லிம் நீ சூன் (Mr Lim Nee Soon) அவர்களின் பெயரில் தொடங்கப்பட்டது. சீன மொழியில் “Yi” என்றால் உயர்ந்த பண்புகளும் விழுமியங்களும் என்பதாகும். “Shun” என்றால் தடைகளைக் கண்டு தளராதவர் என்றும் பொருள் படும். முன்பு இந்தக் கல்லூரி இருந்த இடம் பழத்தோட்டமும் மீன் குளங்களும் நிரம்பிய இடமாக இருந்தது. கல்லூரியின் அடையாள முத்திரை இது ஒரு கேடய வடிவில் அமைக்கப்பட்டு வலிமையையும் உறுதியான அடித்தளத்தையும் கொண்ட மாணவர்களை உருவாக்கி அவர்களின் பாதுகாப்புக்கு முக்கியத்துவம் கொடுப்பதை உணர்த்துகிறது. நடுவில் காணப்படும் புத்தகம் கல்வியின் முக்கியத்துவத்தை வலியுறுத்தி, தரமான கல்வியை வழங்கும் சேவையையும் குறிக்கிறது. இடதுப் பக்கம் இருக்கும் அணையா விளக்கு நமது நோக்கு, செயற்பாடு மற்றும் பண்புகளைக் காட்டுகிறது. அதன் மேலே உள்ள ஒளி (2 S) வடிவம் சிங்கை சமூகத்தைக் காட்டுகிறது. மேலும் இது நம் மாணவர்களிடையே தொடர்ந்து இருக்க வேண்டிய ஆர்வத்தையும் அது மற்ற மாணவர்களுக்கும் பரவ வேண்டிய நிலையையும் குறிக்கிறது. இறுதியாக சிங்கத்தின் தலை நமது நாட்டையும் அதனிடம் நாம் கொண்டிருக்க வேண்டிய பற்றையும் சிங்கம்போல வலிமையாகவும், உறுதியாகவும் துணிவோடும் இருக்க வேண்டும் என்பதையும் நினைவுறுத்துகிறது. இந்தக்கல்ஊலரியில் கட்டட வடிவமைப்பு, கட்டடக் கலைஞர் மெங் தா செங் (Mr Meng Ta Cheng) என்பவரால் வடிவமைக்கப்பட்டது. இவ்வடிவமைப்பில் இன்றைய தொழில்நுட்பமும் நேற்றைய பாரம்பரியமும் கலந்து இடம்பெற்றுள்ளது சிறப்பாகும்.

கல்லூரியின் நோக்கு/ செயற்பாடு

கல்லூரியின் முழக்க வரி – ‘Florescat Concordia” என்ற லத்தீன் சொல் ‘எங்கும் அமைதி சூழட்டும்’ என்பதைக் குறிக்கிறது. கல்லூரி நோக்கு – ஆர்வமும் நேர்மையும் கொண்ட தலைவர்களின் தெரிவுக் கல்லூரி கல்லூரியின் செய்றபாடு – எல்லா செயற்பாடுகளிலும் சிறப்பாகச் செய்யும் உண்மையான, பொறுப்பான உலகக் குடிமக்களை வளர்த்தது உருவாக்குதல். அடிப்படைப் பண்புகள் – நேர்மை, பொறுப்புணர்வு, கருணை, கடப்பாடு, உண்மை

கல்லூரியின் சிறப்பு •	இக்க்கல்லூரியில் பல பாடங்கள் கற்றுக்கொடுக்கப்படுகின்றன. கலை, அறிவியல் துறைகள் உள்ளன. 30 க்கும் மேற்பட்ட பிரிவுகளில் மாணவர்கள் அவர்களது எதிர்கால விருப்பங்களுக்குக்கேற்பப் பாடங்களைத் தேர்ந்தெடுத்துப் படிக்கலாம். இக்கல்லூரி தொடங்கப்பட்ட காலத்திலிருந்து தமிழ், சீன மற்றும் மலாய் இலக்கியப் பாடம் கற்றுத்தரப்பட்டது. அந்நிலை இன்றளவும் தொடர்கிறது. •	படிப்பில் மட்டும் சிறந்து விளங்குவோரைவிட, வாழ்க்கையின் எல்லா நிலைகளிலும் சிறந்து விளங்குபவர்கள்தாம் முக்கியம். அப்படிப்பட்டவர்களை இக்கல்லூரி தயாரித்து அனுப்புவதில் கவனம் செலுத்துகிறது. பண்புகளில் சிறந்து விளங்கும் மாணவர்களுக்குச் சான்றிதழ்கள் கொடுக்கப்படும். தவணைதோறும் வகுப்பின் சிறந்த மாணவர்கள் அடையாளம் காணப்பட்டுச் சிறப்பு செய்யப்படுவார். (தவணையின் சிறந்த மாணவர் பட்டம் கொடுக்கப்படும்) இவை யாவும் அவர்களது மதிப்பெண்களின் அடிப்படையில் அமையாது, அவர்களின் பண்பு நலன்கள், தனித்திறமைகள், தலைமைத்துவப் பண்புகள் ஆகியவற்றின் அடிப்படையில் இருக்கும். •	யீசூன் கல்லூரியில் அறிவியல் திட்டம் இருக்கிறது. அறிவியலில் சிறந்து விளங்குபவர் பல போட்டிகளில் பங்கேற்க வாய்ப்புகள் அளிக்கப்படுகின்றன. •	மேலும் மாணவர்கள் வியட்னாம், ஹாங்காம், கம்போடிய போய்ற நாடுகளுக்குச் சென்று சமூக ஈடுபாட்டு நிகழ்வுகளில் கலந்து கொள்வதற்கும் வாய்ப்புகள் உள்ளன. •	பல்கலைக்கழகப் புகுமுக வகுப்புத் தமிழ் மொழி, இலக்கியக் கருத்தரங்கம் கடந்த 29 ஆண்டுகளாக யீசூன் கல்லூரியில் இக்கருத்தரங்கு நடத்தப்பட்டு வருகிறது. இக்கருத்தரங்கு நடைபெற வேண்டும் என்று முடிவெடுத்து அதற்குரிய பரிந்துரைகளை முன்வைத்தவர் இக்கல்லூரி தொடங்கிய காலம் முதல் 2014 வரை இங்குத் தமிழாசிரியராக இருந்த திரு வீ. ஆர். பி. மாணிக்கம் ஐயா ஆவார். புகுமுக வகுப்பில் பயிலும் மாணவர்களுக்கு ஆங்கிலக் கருத்தரங்கு நடைபெறுவதைப் போல தமிழ் மாணவர்களுக்கும் அவர்களது சிந்தனைகள், எதிர்கொள்ளும் சவால்கள், அறிய வேண்டிய சில கருத்துகள் போன்றவற்றை முன்வைத்து ஆண்டுதோறும் இது நடத்தப்படுகினறது. இதன் வாயிலாக தொடக்கக்கல்லூரி மாணவர்களுக்குத் தமிழில் ஆய்வுகள் செய்து படைப்புகளைப் பகிர்ந்துகொள்ள வாய்ப்புகள் கிட்டுகின்றன. இத்தகைய பயிற்சிகள் நம் மாணவர்களிடையே தன்னம்பிக்கையை வளர்த்து, தலைமைத்துவ பண்புகளை ஊக்குவிக்கின்றன. இந்த ஆண்டும் 29 ஆம் தமிழ்மொழிக் கருத்தரங்கு ‘இளையரும் இலக்கிய ஈடுபாடும்’ என்ற கருப்பொருளில் எதிர்வரும் 22 ஏப்ரல் மாதம் அன்று நடக்க உள்ளது.

கல்லூரி முதல்வர்கள் யீசூன் தொடக்கக்கல்லூரியில் இதுவரை 1.	திரு பிரான்சிஸ் வூ       (1986- 1992), 2.	திரு மொகம்மது ஸெய்ட்  (1993-1997), 3.	திருமதி ஸோய் ஸே செங் (1998-2001), 4.	திருமதி இங் கான் லே சூ (2002-2007), 5.	திருவாட்டி கோ டெக் சியூ (2007-2015), 6.	திருமதி ஈடெல்வெல்ஸ் நியோ (டிசம்பர் 2015 முதல் ---) முதல்வராகப் பணியில் பொறுப்பாற்றி வந்திருக்கின்றனர்; வருகின்றனர்.

தொகுத்தவர் – சரவண தீபிகா (JC1) Yishun  Junior College நன்றி - http://yishunjc.moe.edu.sg